बिना सागर सबै शुन्य

 आलेख :अनन्या मजुमदार

 अनुवादक:सुमन गजमेर

सारांश: यो प्रकरणमा हामी धरतीमा जीवनको लागि महासागरहरूको कतिको महत्व छ भन्ने कुरालाई रेखांकित गरिएको पाउँछौ| यसको माध्यमबाट ती सारा तरिकाहरूलाई दर्शाइएको छ जसबाट महासागर पारिस्थितिक तन्त्र, जैव-विविधता, मानिसको जीवन र अरू धेरै गतिविधिहरूमा मदत पुग्दछ|

पात्र परिचय

१. टीना: मछुवारा परिवारको एउटी केटी (९-१० वर्ष)

२. प्रभात: टीनाको दाज्यू (१४-१५ वर्ष)

३. समीर: टीना र प्रभातका पिता

४. विद्या: टीना र प्रभातको आमा/सामुदायिक स्वास्थ्यकर्मी

५. फराह: सुन्दर वनमा शोध गर्दै गरेकी युवती

६. जैकब: सुन्दर वनमा शोध गर्दै गरेका युवक

......सिग्नेचर ट्यून.......

उद्घोषक : रेडियो विज्ञान धारावाहि चलिरहोस जिन्दगीमा तपाईहरू सबैलाई स्वागत छ| धारावाहिकको पछिल्लो प्रकरणमा तपाईहरूले यो बुझ्नुभयो कि अव्यवस्थित विकासको दौड़मा मानिसले प्रकृतिको सुन्दर उपहार अर्थात समुद्रहरूलाई कस्तो प्रकारले बर्बादीको संघारमा पुर्‍याइदिएका छन्‌| समुद्रहरूको महत्वलाई अझ नजिकबाट बुझ्नको लागि आज हामी जानेछौं एउटा यस्तो सुन्दर ठाउँमा जो सम्पूर्ण दुर्लभ जीव जन्तुहरूको घर हो| त आउनुहोस् जाऊँ सुन्दरवन डेल्टामा अनि जानौं कि त्यहॉं टीनाको घरमा अहिले के चलिरहेको छ|

...सिग्नेचर ट्यून...

दृश्य १

(स्थान-पश्‍चिम बंगालको सुन्दरवन,मिरमिरे उज्यालोको समय)

टीना : (उत्साहित स्वरमा) बाबा उठनुहोस्...उठ्‌नुहोस् न बाबा...| उज्यालो हुन लाग्यो| तपाईले त चॉंड़ै उठ्‌ने वचन दिनुभएको थियो त | उठ्‌नुहोस् न|

समीर : (निन्द्रामा हुँ...हुँ...|

टीना : उठ्‌नुहोस् न बाबा| आज तपाईले मलाई नावमा लिएर जाने वचन दिनुभएको थियो|

समीर : (निन्द्रामा) हुँ...आज? के?

टीना : (रिसाएको स्वरमा बाबा, तपाईले त म नौ वर्षकी भएपछि लान्छु भन्नुभएको थियो| आज मेरो बर्थडे हो म नौ वर्षकी भइसकेको छु| प्रभात दादालाई त तपाईले नौ वर्ष पुग्ने बित्तिकै लिएर जानु भएको थियो|

समीर : (अल्छी स्वरमा) ठीक छ छोरी...ठीक छ| पहिला मलाई उठेर एक कप चिया त पिउन देऊ| हेर त जाऊ, तिम्रो आमाले टिफिन तयार गरी सकिन् कि? आमालाई खाना अलिक ज्यादै हालिदिनु भन आज फराह दिदी र जैकब दादा पनि हामीसित जॉंदैछन्‌| उनीहरूले पनि मलाई सागरद्वीपमा संगै जाने कुरा गर्दै थिए|

टीना : (खुशीले थप्पड़ी मार्दै) वाह...फराह दिदी अनि जैकब दादासित त एकदम मजा आउनेछ| यो त मेरो अहिलेसम्मको सबैभन्दा राम्रो बर्थडे हुनेछ|

विद्या : सुन्नहोस् त| तपाईले टीनालाई यस प्रकारको वचन दिनुहुने थिएन| उ रातभरि सुतेको छैन अनि मलाई पनि सबैकुरा तयार गर्नको लागि एक घण्टा अघि नै उठायो| मैले फारह र जैकबको लागि पनि खाना पैक गरिदिएको छु| यो हरियो हैण्डल भएको टिफिन उनीहरूको लागि हो| मैले उनीहरूको लागि तेल र खोर्सानी कम हालिदिएको छु|

टीना : आमा, फराह दिदी र जैकब दादाले किन खोर्सानी मन नपराउनु भएको?

विद्या: मन त पराउँछन् तर हामीले जतिको होइन| फराहले भन्दै थिइन् कि अहमादाबाद नजिक उनीहरूको गाउँमा मसालासरिको खानाको सट्टा गुलियो धेर मन पराउँछन्‌|

टीना : अनि के जैकब दादाको घर गोवामा पनि मानिसहरू गुलियो नै अधिक मन पराउँछन्?

विद्या : यो त मलाई थाहा छैन, तर मेरो विचारमा त्यहॉं त गुलियो मन पराउँदैनन् होला| मलाई थाहा छ कि जैकबले जुन स्नैक्स लिएर आएका थिए त्यसमा पनि खोर्सानी र मसाला त थियो| हो, तर स्वाद यहॉं बंगालको मसालाभन्दा केही अलग थियो| (केही उदासीको साथ) विचाराहरू घरबाट यति टाड़ा रहँदा आफ्नो परिवारको याद कति आउँछ होला|

समीर : ओह विद्या| तिमी उनीहरूको चिन्ता नगर| उनीहरू जस्ता आत्मनिर्भर र सक्षम युवाहरूलाई देखेर मलाई एकदमै खुशी लाग्छ| म त टीना र प्रभात पनि पछि उनीहरू जस्तै सक्षम र आत्मनिर्भर बनोस् भन्ने चाहन्छु|

विद्या : आफ्नापढ़ाईको सिलसिलामा उनीहरू यहॉं आएको दुई वर्ष हुन लाग्यो| तर हिज-अस्ति जस्तो लाग्छ|

टीना : आमा अब यति धेर बात पनि नगर्नुहोस्‌| बाबा, तपाई पनि चिया छिटो पिउनुहोस्‌| घाम उदाउन अघि नै हामी नावमा पुग्नुपर्छ| फराह दिदी र जैकब दादा हामीलाई पर्खी रहनुभएको होला|

विद्या: ठीक छ टीना...|यति उत्ताउलो पनि नबन| (केही चर्को स्वरमा)प्रभात...प्रभात| तिमी पनि छिटो आएर चिया खाजा खाऊ| टीना हेर त प्रभात उठ्यो कि उठेन|

प्रभात : (विस्तारै-विस्तारै नजिक आउँदै गरेको आवाज) आमा म ब्यूँझी सकेको छु| त्यसै पनि बिहान बिहानै यस्तो हल्लामा को सुत्न सक्छ|

टीना : (उत्साहसित) थाहा छ दादा| आज बाबाले मलाई आफूसित नावमा लिएर जानुहुन्छ| अब त म पनि ठूली भइसकें| यही उमेरमा बाबाले तपाईलाई पनि पहिलोपल्ट माछा समात्नको लागि लिएर जानुभएको थियो| अब त म पनि तपाई जत्तिकै बुझकी भइसकेको छु|

प्रभात : (जिस्काउँदै) वाह! तिमीलाई लाग्छ कि तिमी म जत्तिकै बुझकी छौ| अरे मेरो र तिम्रो बराबरी कसरी हुनसक्छ|

विद्या : (रिसाउँदै) भयो...भयो| धेरै भयो| छिटो खाजा खाऊ अनि तयार हुन जाऊ| प्रभात, कम से कम आज त आफ्नो बहिनीलाई नजिस्काऊ| आज उसको जन्मदिन हो|

...दृश्य परिवर्तनको संगीत...

दृश्य २

(समुद्रको किनार/छालको आवाज/समुद्री पक्षीहरूको आवाज/मछुवाराहरू बोलेको आवाज/नाव तयार गरेको आवाज)

टीना र प्रभात : (चिच्चाउँदै) फराह दिदी...जैकब दादा...हामी यहॉं छौं| तपाईहरू पनि यतै आउनुहोस्‌|

(पदचाप विस्तारै नजिक आउँछ)

फराह : हेल्लो नानी हो| कस्तो छौ तिमीहरू?नमस्ते समीर काका...| कस्तो हुनुहुन्छ तपाई?

जैकब : (उल्लासपूर्ण स्वरमा): सबैलाई मेरो तर्फबाट पनि नमस्कार|

समीर: नमस्ते जैकब...| नमस्ते फराह...|

जैकब: अरे टीना?आज तिमी पनि हामीसित जॉंदैछौ?

समीर: हो, आज उसको जन्मदिन हो| मैले उ नौ वर्ष पुगेपछि आफूसित नावमा लिएर जान्छु भनी वाचा गरेको थिएँ| बस् यसैले उ आज उसले पनि मसित जाने जिद्दी गरिरहेको छ|

फराह: लौ टीना जन्मदिनको वधाई तिमीलाई|

टीना: थैंक्यू फराह दिदी|

फराह: यो कुरा हामीलाई पहिले नै किन नबताउनु भएको? यो त एकदमै खुशीको कुरा हो कि बर्थ डे गर्ल आज हामीसित नावमा आउँदैछिन्‌| होइन जैकब?

जैकब: एकदम सही| मेरो तर्फबाट पनि तिमीलाई जन्मदिनको शुभकामना छ टीना| (हल्का हॉंस्दै) जाऊँ पार्टी शुरू गरौं|

(लहरको आवाज/लहर नावसित ठोक्किएको आवाज/नावमा चढ़ेको आवाज/मोर्टर इञ्जीन स्टार्ट भएको आवाज)

टीना: वाह...कति सुन्दर छ यो समुद्र| यदि म माछा भएकी भए| अनि म सधैं समुद्रमै बस्न पाउँथे| यदि हामी पनि समुद्रमै बस्न पाएको भए कति राम्रो हुन्थ्यो|

फराह: प्योरो टीना रानी...सायद तिमीलाई थाहा होला कि हाम्रो पृथ्वीमा जीवनको शुरूवात समुद्रबाट भएको हो| अरबौं वर्ष पहिला एउटा समय यस्तो थियो जब जीवहरू समुद्र मै बस्दथे| आज यस धरतीमा जति पनि प्राणीहरू छन्...चाहे त्यो मानिस होस्, जानवर होस् या फेरि पक्षी| सब उनै जीवहरूको वंश हुन्‌|

टीना (आर्श्‍चय मान्दै): अरे! कुन चैं जीव हो? जलपरी हो त्यो?

फराह: टीना, हामी आजभन्दा तीन अरब वर्ष अघिको कुरा गरिरहेका छौं| यो त्यसबेलाको कुरा हो जब पृथ्वी एउटा नयॉं-नयॉं ग्रह थियो अनि सबै कुरा यस्तो थिएन जस्तो आज देखिन्छ| त्यसबेला धरती एकदम तातो थियो अनि यहॉं सजिलोसित स्वास लिनलाई अक्सीजन पनि त्यति थिएन| न त रूख पात थियो औ न त खानको लागि अन्य वनस्पति| यस्तोमा कुनै प्राणीको लागि समुद्र नै एकमात्र ठाउँ थियो जहॉं सजिलै जीवित रहन सकून्‌| (हल्का हॉंस्दै) तिमी समुद्रलाई सम्पूर्ण जिन्दगीहरूको पालनकर्ता पनि भन्नसक्छौ|

टीना : (उल्लासपूर्ण स्वरमा): वाह...| यो त एकदमै रोचक कुरा रहेछ| काश म पनि त्यस समय त्यहॉं भएकी भए...| म पनि समुद्रमै रहन्थे अनि जहॉं चाहन्थे त्यहॉं मजाले पौड़न्थे|

प्रभात: फराह दिदी, एउटा कुरा बताउनुहोस्‌| अनि फेरि यस्तो के भयो कि यी जीवहरूले समुद्रलाई छोड़ेर धरतीतिर आए?

फराह: हो, तर कैयौं अरब वर्षहरूपछि| लगभग चालिस करोड़ वर्ष अघि, यो धरती विस्तार विस्तार जीव जन्तुहरूको लागि लाभदायक बन्न थाल्यो| त्यसबेला यहॉं सांस लिनको लागि पर्याप्त अक्सीजन पनि थियो अनि विभिन्न प्रकारको भोजन पनि| यस्तो समयमा केही समुद्री जीव महासागरहरूदेखि निस्किएर जमीनमा पनि लामो समय बिताउन थाले|

प्रभात: दिदी अनि फेरि यस्तो के भयो कि धरतीमा जीवन सम्भव हुनसक्यो?अक्सीजन र भोजन कहॉंबाट आयो?

फराह: एकदम राम्रो प्रश्‍न गर्‍यौ प्रभात तिमीले| हेर, समुद्रमा सबैकुरा थियो नै| समुद्रको सतहमा एकदमै सानो पौधा र अरू सूक्ष्म जीवहरू थिए जसलाई फाइटोप्लेंक्टान भनिन्छ| त्यो यति सानो हुन्थ्यो कि त्यसलाई माइक्रोस्कोपको सहायतालेमात्र देख्न सकिन्थ्यो| यसलाई केही यस्तो सम्झ कि पानीको एक थोपामा लाखौं फाइटोप्लेंक्टान हुनसक्छ|

प्रभात: यसको मतलब जीव त्यति नै सानो थियो जति हाम्रो छालामा पाइने जीवाणु हुँदछ|

फराह : (हॉंस्दै) एकदम त्यस्तै| अनि यो फाइटोप्लेंकान बस् सारा दिन छालहरूमा पौड़ी रहन्थ्यो अनि फोटोसिंथेसिस अर्थात प्रकाश-संश्‍लेषण गरिरहन्थो| फोटोसिंथेसिसको बारेमा त तिमीहरूलाई थाहै होला?

प्रभात: हजूर, मैले स्कूलमा फोटोसिंथेसिसको बारेमा पढ़ेको छु कि कस्तो प्रकारले पौधाहरूले आफ्नो भोजन तयार गर्दछ| पानी, घाम र हवामा विद्यमान कार्बनडाईअक्साइडलाई आफ्नो प्रयोगको लागि ऊर्जामा परिणत गर्दछ| यस प्रकार आफ्नो भोजन तयार गर्ने अवधि पौधाले वातावरणमा आक्सीजन छोड़दछ जो हामीलाई सांस लिनमा काम आउँदछ|

फराह: स्याबास प्रभात| तिमीले एकदम सही भन्यौ| त तिमीहरूलाई यो त थाहा भयो कि करोड़ वर्ष पहिला विद्यमान फाइटोप्लैंक्टान र पानीमा भएको पौधाहरूको कारण यस धरतीमा अक्सीजनको मात्रा विस्तार- विस्तार बढ़दै गयो| यस कारण पनि यी धरती पनि प्राणीहरूको लागि जिउन अनुकूल बन्दै गयो| तिमीहरूलाई सायद यो कुरा जान्न पाउँदा अचम्भ लाग्छ होला कि यो फाइटोप्लैंक्टान अहिले पनि महासागरहरूको सतहमा पाइन्छ| अनि धरतीको आधा फोटोसिंथेसिस यसैले गर्दछ| अनि आधा...रहल रूख-विरूवाहरूले| यो हाम्रो लागि एउटा ठूलो उपहार हो|

(प्रभात र टीना हल्का हॉंस्छन्)

प्रभात : फराह दिदी, हामीले स्कूलमा डायनासोरको बारेमा पढ़ेका थियौं| के यो डायनासोर पनि पहिला समुद्रमा नै बस्थ्यो?

फराह: बताउँछु...बताउँछु| वास्तवमा टेट्रापोड (ढशींीरिेव) जस्ता केही समुद्री जीव एम्फीबयन्स थिए|

टीना : (अड़किंदै) एम्फी...एम्फीबी...मतलब?

फराह : एम्फीबियस| मतलब,यस्तो जीव जो धरती र पानी दुवै ठाउँमा सजिलै रहन सक्ने| विस्तार-विस्तार यी एम्फीबियसले आफ्नो घर अर्थात समुद्रलाई छोड़ेर धेर समय धरतीमा बिताउन शुरू गर्‍यो| यो जीव अलग- अलग आकार र प्रकारका थिए| कोही गोही जस्तो देखिन्थे, कोही छेपारा जस्तो त कोही सॉंप जस्तो देखिन्थे|

प्रभात: मतलब यस्ता माछाहरू जसको खुट्टा पनि थियो?

टीना: यो त एकदमै रोचक विषय रहेछ|

फराह : (हॉंस्दै) हो, त्यसो भन्नसक्छौ| तर जे पनि होस्, इन टेट्रापोडले चॉंड़ै आफूलाई पानीदेखि बाहिर बस्नमा अनुकूलित गर्‍यो अनि जमीनमा आफ्नो ठेगाना पनि बनाउन थाल्यो| पछिबाट जलवायु, अलग-अलग भोजन र बस्ने ठाउँको कारण उनीहरूको शरीरमा पनि परिवर्तन आउन थाल्यो| केही जीवहरूमा उड़नको लागि पखेटा विकसित भए अनि केही जीवहरूले आफ्नो वचावको लागि आफ्नो वरीपरी बलियो आवरणको निर्माण गरे| यसको साथै डायनासोर जस्ता जीवहरूको शरीर एकदमै विशाल भयो ताकि उसले वरीपरीका विशाल रूख-पौधाहरूलाई आफ्नो भोजन बनाउन सकोस्‌|

प्रभात : (हल्का हॉंस्दै): यो डायनासोर त एकदमै भूँड़े थियो|

फराह: वास्तवमा डायनासोरलाई एकदमै ठूलो आकार त्यस समयको जरूरत पनि थियो| त्यस समय धरतीको तापमानको स्थिति र डायनासोरलाई आफ्नो शरीरको तापमानमा संतुलनको लागि जरूरी थियो| यद्यपी विकासको यो प्रक्रिया अहिला पनि जारी छ अनि अरबौं वर्षपछि यस धरतीमा बस्ने जीवहरूको स्वरूप यस्तो हुनेछैन जस्ता आज देखिन्छ|

प्रभात: काश म भविष्यमा गएर देख्न सक्ने भए, कि अब आउने संसार कस्तो देखिन्छ होला?

जैकब: भविष्यको संसारलाई त तिमी त्यसै पनि देख्न सक्छौ| तिमीले यहॉं विभिन्न प्रकारका गंगटा त अवश्य देखेको छौ होला| यी गंगटा वर्तमान समयमा भइरहेको विकास प्रक्रियाको एउटा राम्रो उदाहरण हो|

प्रभात: मतलब?

जैकब: हेर, यो गंगटा त्यसै त समुद्री जीव हो तर यिनीहरूले आफ्नो शरीर यस प्रकार अनुकूलित गरेको छ कि अब यिनीहरूले आफ्नो ज्यादा भन्दा ज्यादा समय जमीनमा बिताउन थालेको छ| एकपल्ट यसलाई राम्ररी हेर त| बीच बीचमा आफ्नो गिल्सलाई भिजाई राख्न र शरीरमा नूनको मात्रा बनाइ राख्नको लागि लगातार समुद्रमा डुबुल्की मारी रहन्छ|

प्रभात: हो, मैले देखें| कहिले कहीं यी गंगटाहरू दिनमा एकपल्ट या फेरि दुई-तीन दिनमा एकपल्ट समुद्रमा अवश्य जॉंदछ|

जैकब: हो, तिमीले देख्नेछौ कि गंगटाले विस्तार-विस्तार समुद्रमाथि आफ्नो निर्भरता कम गर्दै जानेछ| के थाहा भविष्यमा यो गंगटा पूर्ण रूपले स्थलीय जीव पनि बन्नसक्छ औ यिनीहरूलाई कहिले पनि समुद्रमा जाने आवश्यकता नपर्ला| (हल्का हॉंसोको साथ) तर उनीहरू आफ्नो छुट्टी बिताउन समुद्रमा जान सक्नेछन्‌|

(टीना अनि प्रभातको हॉंसो)

प्रभात: दाज्यू, यदि यस्तै प्रकारले समुद्रको सम्पूर्ण जीव जमीनमा रहनको लागि अनुकूलित हुँदै गए फेरि यहॉं त जगह नै बॉंच्ने छैन| यदि हामीले समुद्रको पानीलाई हटाई दिऊँ भने सायद हामीलाई केही जमीन प्राप्त हुन्छ होला अनि यति भीड़भाड़ पनि रहनेछैन|

जैबक: प्रभात, यो त एकदमै राम्रो विचार हो| यो कुरा सही हो कि पृथ्वीको सतहको अस्सी प्रतिशत भाग महानगरहरूले ढाकेको छ| तर हामीले यो भूल्नू हुँदैन कि यी महानगरहरूको कारण नै विश्‍वको बीस प्रतिशत हिस्सा हामी बस्ने लायकको बनेको छ|

समीर: यो कुरा त मैले केही बुझीन| म त बस् यति नै जान्दछु कि यो समुद्र केवल हामी जस्ता मछुवाराहरूको लागि महत्व राख्दछ| रहल मानिसहरूलाई समुद्र वा समुद्र तटहरूसित के को मतलब?

जैकब: तपाईले सही सोंच्नुहुँदैछ समीर काका| तर हामीमध्ये केही मानिसहरू समुद्रको महत्वलाई राम्ररी बुझ्दछन्‌| पिउनको लागि प्रयोगमा आउने पानीको प्रत्येक थोपा अनि हाम्रो प्रत्येक सांसको सम्बन्ध यी समुद्रहरूसित छ| हामीले त यी महानगरहरूलाई धन्यवाद दिनुपर्छ यिनीहरूले घामको अधिकतर रापलाई आफूसित राख्दछ|

समीर: कोरल रीफ, समुद्री बनस्पति अनि समुद्रको चट्टानयुक्त तटहरूको बारेमा तिम्रो के विचार छ? मलाई त सधैं यस्तो लाग्छ कि जति धेर हामीले यिनीहरूलाई नोक्सान पुर्‍यायौं त्यति नै धेर तूफान र प्रतिकूल मौसमको असर झेल्नु परेको छ|

फराह: तपाईले सही कुरा गर्नुभयो समीर काका| प्रतिूकल मौसममा यी चट्टानयुक्त तटले हाम्रो रक्षा गर्दछ| अब हिज कै कुरा हो, म दिल्ली युनिर्वसिटीमा आफ्नो साथीसित कुरा गरिरहेको थिएँ| उसले आफ्नो रिसर्च १९९९ मा आएको सुपर साइक्लोनमाथि गरिरहेको छ| तपाईलाई त्यस समयको बारेमा केही थाहा छ समीर काका?

समीर : (केही सोंचे जस्तो) १९९९? हो...| मलाई राम्ररी थाहा छ| त्यसै वर्ष विद्या र मेरो विवाह भएको थियो| चक्रवातको अवधि सुन्दरवनको क्षेत्रमा धेरै तेज हवा चलेको थियो, वर्षा पनि भएको थियो| सबै गाउँवासीले स्कूल भवनमा शरण लिनुपरेको थियो| हामीलाई कतै त्यो बिल्डिङ नै पनि झर्छ कि भन्ने पूरा डर थियो|

फराह: हो...हो...म त्यसै चक्रवातको कुरा गरिरहेको छु| उड़ीसामा त उसले धेरै नोक्सान गरेको थियो| तटीय क्षेत्रमा बसेको गाउँहरूमा त धेरैले प्राण पनि गुमाए| यद्यपी मेरो साथीले आफ्नो रिसर्चमा प्राप्त गरेको जानकारी अनुसार जुन तटीय क्षेत्रहरूमा समुद्री वनस्पतिको संख्या अधिक थियो त्यहॉं नोक्सान कम भएको थियो|

समीर: फराह, मलाई खुशी लाग्यो कि तिम्रो साथीको रिसर्चले तटीय क्षेत्रका मानिसहरूको त्यही जानकारीलाई प्रमाणित गरेको छ जो शताब्दीयौंदेखि हाम्रो दिमागमा बसेको छ| समुद्र र यसको तटले हरेक प्रकार हाम्रो रक्षा गर्दछ| आखिर हाम्रो अस्तित्व पनि त त्यसैमाथि अड़ेको छ|

फराह: समीर काका, तपाईको कुराले त मलाई मेरो आमाको त्यस मैसेजको याद दिलायो जो मलाई एकदमै मनपर्छ|

समीर: के मैसेज पठाउनु भएको थियो वहॉंले?

फराह: वहॉंले लेख्नुभएको थियो कि महासागरले ह्रदयमा हचलच मचाउँछ, हाम्रो कल्पनाहरूलाई नयॉं उड़ान दिंदछ अनि हाम्रो आत्मालाई आनन्दित तुल्याउँदछ|

जैकब: कति सही कुरा छ| सागरले त सदैव हामीलाई प्रेरणा नै दिइरहन्छ| आखिर यी सम्पूर्ण सभ्यताहरू र राष्ट्रहरूको इतिहासको एउटा महत्वपूर्ण हिस्सा हो|

फराह: एकदमै...| भारत त यसको एउटा असल उदाहरण हो| यात्रा, व्यापार र अन्तर्राष्ट्रीय मामिलाहरूको सन्दर्भमा बंगालको खाड़ी, हिन्द महासागर र अरब सागरको महत्व कसैबाट लुकेको छैन|

समीर: अनि यी महासागरहरूले भारतीय प्रायद्वीपलाई सधैं संरक्षण पनि दिएको छ|

जैकब: यसमा त कुनै शंका छैन कि यी समुद्र भारतको लागि कति महत्वपूर्ण छ| यहॉं लगभग छत्तीस करोड़ मानिस समुद्र तटमा बस्छन् अनि भारत विश्‍वमा माछा पक्रिने सातौं सबैभन्दा ठूलो देश हो| यस बाहेक लाखौं मानिस समुद्र किनारमा चलिरहेको धेरै उद्योग धन्धाहरूबाट आफ्नो आजीविका चलाईरहेको छन्‌|

समीर: तिम्रो मतलब बन्दरगाह, शिपिंग अनि समुद्री खाद्यसित जोड़िएको कामकाजसित सम्बन्धित छ?

जैकब: हो, यस बाहेक पर्यटन, ऊर्जा, इञ्जीनियरिङ जस्ता अरू धेरै क्षेत्र पनि छ| हुनत पेट्रोलियम पदार्थहरूबाट उत्पन्न प्रदूषणलाई म सहन गर्नसक्तिन तर फेरि पनि यातायात र परिवहनको लागि जरूरी ईंधन पनि हामीलाई समुद्रको गहिराईहरूमा गाड़िएको जीवाश्महरूबाट नै प्राप्त हुँदछ|

फराह: अनि सबै क्रीम र कास्मेटिक उत्पाद पनि कोरल रीफ (लेीरश्र ीशशषी) अनि अरू समुद्री जीव-जन्तुहरूबाट प्राप्त हुँदछ| यहॉंसम्म कि टी बी अर्थात क्षयरोग र एचआईभीको धेरै औषधिहरूको उत्पादनमा पनि समुद्रको भूमिका छ|

समीर: अनि तिमीहरू कल्पना गर त नून बिनाको जिन्दगी कस्तो हुन्थ्यो होला?

फराह: वाह...समीर काका|

टीना (उत्साहपूर्वक): वर्षाको समय समुद्रमा पौड़िनु मजा आउँछ है?

प्रभात : (रिसाएको स्वरमा) टीना, अहिले वर्षा र पौड़ीको कुरा कहॉंबाट आयो| तिमी त बस् नानी नै छौ|

फराह: प्रभात आफ्नो प्यारी बहिनीलाई त्यसो नभन न| टीना, यो त एकदमै राम्रो कुरा हो कि तिमीलाई वर्षा मनपर्छ| अनि त्यसै पनि वर्षाको सम्बन्ध बुझाउने धेर आवश्यकता पनि छैन| प्रभात, केही बेर कल्पना गर, वर्षा बिना विश्‍वले ताजा पानी कहॉंबाट पाउँथ्यो?

टीना: त्यो कसरी फराह दिदी?

फराह: महासागर त जलचक्रको सबैभन्दा महत्वपूर्ण हिस्सा हो| तिमीलाई यसबारेमा केही जानकारी छ?

प्रभात : (उत्साहपूर्वक): हो...हो...| मलाई थाहा छ| (किताबको लेखलाई रटेको जस्तो सुनाउँछ) जब सूर्यको किरणले महासागरहरूलाई तातो दिंदछ त त्यसबाट उठने भापले आकाशमा पुगेर बादलहरूको निर्माण गर्दछ| यही बादल चिसो भएपछि वर्षाको रूपमा धरतीलाई भिजाउँदछ| वर्षाको पानी नदीहरू र अरू जलधाराहरूबाट हुँदै फेरि समुद्रमा पुग्दछ अनि यही चक्र बारम्बार चलिरहन्छ|

जैकब: वाह प्रभात...|अहिले बुझे तिमी कक्षामा अव्वल छात्र कसरी भयौ| तिमीले त एकै सांसमा पूरै कथा सुनायौ| (हल्का हॉंसो) तर के तिमीलाई थाहा छ कि केही अरू महाशक्तिहरू पनि छन् जसले सागर, वर्षा र पानीको यस चक्रलाई प्रभावित गर्दछ?

प्रभात : (आर्श्‍चयको साथ) महाशक्तिहरू?

जैकब : (नाटकीय अन्दाजमा/भारी आवाज) हो...अनि यी महाशक्तिहरूलाई सारा संसार अल-नीनो र ला-नीनोको नामले जान्दछ|

प्रभात: यी महाशक्तिहरूको कुरा त मैले केही बुझीन|

जैकब: हेर, कहिले कहीं दिसम्बर महीनामा प्रशान्त महासागर घामको कारण केही ज्यादै तातिन्छ| यसबाट प्रशान्त महासागरमा अल-नीनो प्रभाव पैदा हुँदछ जसले विश्‍वभरिको मौसम र वर्षाको स्थितिलाई प्रभावित गर्दछ|

प्रभात:त् यो कसरी जैकब दादा?

जैकब: के तिमीले याद गर्‍यौ कि यस वर्ष र विगत वर्ष वर्षा कम पनि भयो अनि ढिलो पनि भयो?

प्रभात: होला, सायद|

जैकब: हो, यो सही कुरा हो| यी दुई वर्षहरूमा सम्पूर्ण भारतमा मानसूनको वर्षा त्यति भएन जति आम रूपमा हुँदथ्यो, अनि मानसून पनि अलिक ढिलो आएको थियो| यसको कारण अल-नीनो नै थियो जो प्रशान्त महासागरको जलचक्रबाट उप्जिएको थियो|

प्रभात: मतलब?

जैकब: यसको मतलब यो हो कि पछिल्लो यी दुई वर्षको अवधिमा जब प्रशान्त महासागरको हवा सामान्यको तुलनामा ज्यादा तातो भयो त त्यसले वरीपरीको तापमानमाथि पनि असर गर्‍यो| यस बदलावको असर हावाको सामान्य बहावमाथि पनि पर्‍यो र त्यसले फेरि विश्‍वभरिको मौसमलाई प्रभावित गरिदियो|

प्रभात : (गम्भीर आवाजमा) ओह...अब बुझें मानसून ढिलो शुरू हुनुको राज| (हॉंस्दै) लाग्दछ मानसूनले पनि भारतीयहरूको समयनिष्ठालाई अप्नाएको छ| (सबै हॉंस्छन्)

जैकब: के यो कम आर्श्‍चयजनक छ कि हाम्रो धरतीमा विद्यमान पानीको एक थोपा समुद्रको हिस्सा हो| चाहे त्यो झील होस्, नदी होस् या फेरि सानो जलधारा|

समीर: सायद तब त सबै नदीहरू समुद्रतिर नै बहन्छ| मेरो विचारमा पानीलाई पनि आफ्नो घरको ठेगाना थाहा हुन्छ|

जैकब: वाह समीर काका| क्या राम्रो कुरा गर्नुभयो तपाईले| तर पानीको थापो आफ्नो घरमा खाली हात जॉंदैन तर आफूसित उपहार पनि लिएर जान्छ|

टीना: उपहार? कस्तो उपहार दादा?

जैकब: आफ्नो चारैतिर हेर टीना, तिम्रो चारैतिर त्यो उपहार देख्नेछौ| तिमीलाई गर्व हुनुपर्छ कि तिमी भारतको एउटा विशेष भागमा बस्दछौ| तिम्रो घर, अर्थात सुन्दरवन डेल्टा केवल यस कारण विशेष छैन कि यो दुई देशहरू भारत र बंग्लादेशमा फैलिएको छ| तर यो त चारवटा महत्वपूर्ण नदीहरूको मुहान पनि हो| के तिमी दुई ती नदीहरूको नाम बताउन सक्छौ?

प्रभात : अवश्य सक्छौं| भारततर्फ गंगा अनि ब्रह्मपुत्र बंगालको खाड़ीमा झर्दछ| जबकि पद्मा र मेघना बंग्लादेशतर्फ समुद्रमा गएर मिल्दछ|

जैकब: एकदम सही प्रभात| यी चारै नदीहरू हिमालयबाट निस्कन्छ अनि पहाड़हरू, घाटी र जंगलहरूबाट हुँदै यहॉंसम्म आइपुग्छ| यी नदीहरूले त्यहॉंबाट आफूसित धेरै मात्रामा माटो, ढुङ्गा र खनिज तिम्रो सुन्दवन डेल्टासम्म लिएर आउँछ| जो यहॉंको वनस्पतिहरूको पोषणको लागि महँगो उपहारभन्दा कम छैन|

टीना: कस्तो अनौठो उपहार| आफ्नो जन्मदिनमा मलाई हिलो र ढुङ्गाको यो उपहार एकदमै मन परेन|

जैकब : (हॉंस्दै) तर सुन्दरवन डेल्टालाई त यो सबै एकमदै मन पर्छ| जो नदीहरूले उसलाई दिंदछ| यो माटो र ढुङ्गा, सुन्दरवन डेल्टाको लागि कुनै स्वादिष्ट भोजन जस्तै छ| यसै कारण सुन्दरवन भारतको सबैभन्दा उपजाऊ क्षेत्रहरूमध्ये एउटा हो| अनि जुन हिलो माटो तिमीलाई अनौठो लाग्दैछ त्यो सबै यी सदाबाहर वनहरूको प्राण हो| यो सदाबाहर वनले केवल दौरामात्र उपलब्ध गराउँदैन तर यहॉं बस्ने झींगा, गंगटा र धेरै माछाहरूको लागि एक प्रकारको नर्सरी पनि हो| यी रूखहरूको जड़ाको वरीपरी नै यिनीहरूको बच्चाको जीवन शुरू हुँदछ|

प्रभात: जैकब दादा, के यसै कारण यूनेस्कोले सुन्दरवनलाई विश्‍व विरासत स्थल घोषित गरेको हो?

जैकब: हो प्रभात| सुन्दरवन ती चिन्हित क्षेत्रहरू मध्ये एउटा हो जहॉं लुप्तप्राय भएको जानवरहरूको लगभग पचास प्रतिशत प्रजातिहरू एउटै ठाउँमा देख्न सकिन्छ| के तिमीलाई त्यसको बारेमा केही जानकारी छ?

प्रभात: हजूर मलाई थाहा छ| (रटे झैं गरी सुनाउँछ) रायल बंगाल टाइगर, जैतूनी समुद्री कछुवा, नूनीलो पानीको गोही, गंगामा पाइने डल्फीन अनि विशालकाय राजा गंगटा|

समरी: मलाई पनि आफ्नो बाल्यकालको कुरा याद आउँदैछ| त्यस समयको तुलनामा आजकल चराहरू, माछाहरू र जानवरहरूको जनसंख्या एकदमै कम छ| समुद्रको परिधि बढ़नको कारण सुन्दरवन क्षेत्र पनि आधामात्र रह्यो| तिम्रो विद्या काकीको बाल्यकालको गाउँ मौसुनी त अब उजाड़ द्वीप बनेर रह्यो| त्यहॉंका सबै मानिसहरू अहिले अर्को ठाउँमा बस्दछन्‌|

जैकब: यो त एकदमै राम्रो भएन|

समीर: यतिमात्र होइन, यी बदलावहरूद्वारा हाम्रो खेती-बारीमा नराम्रो प्रभाव परेको छ| केही वर्ष पहिला यहॉं एउटा दल सर्वेक्षणको लागि आएको थियो| उनीहरूले बताए अनुसार यस क्षेत्रको माटो र पानीमा नूनको मात्रा एकदमै बढ़ेको छ| सानोमा त हामीले यस्तो कुनै कुरा सुनेका थिएनौ| विगत लगभग चालिस वर्षमा लगातार यो बदलाव आउँदै जॉंदै गर्‍यो| मलाई त यस कुराको चिन्ता लागिरहन्छ कि जब टीना र प्रभात ठूलो हुन्छन् तब थाहा छैन सुन्दरवनमा के बॉंच्छ?

जैकब : (केही उदास स्वरमा) हो समीर काका, मलाई थाहा छ कि जमीनको नूनीलोपन कति ठूलो कठिनाई हो| नदीहरूमा बनेको सबै बॉंधहरूको कारणले सुन्दरवन डेल्टासम्म आउने नदीहरूलाई थिग्रो अनि ताजा पानीको अवाकमाथि असर परेको छ|

फराह: समीर काका, वास्तवमा वर्तमान समयमा संसारभरिको जलवायु परिवर्तन भइरहेको छ| वातावरणमा विद्यमान कुन कार्बन डाइअक्साइड र मीथेनको आधा मात्रालाई समुद्रले सोसन गर्दछ| तर त्यसको पनि सीमा हुन्छ| ग्लोबल वर्मिङलाई अदेखा गर्दै मानिसहरू लगातार जंगलको विनाशमा जुटेका छन् अनि अर्कोतिर वातावरणमा कार्बनको उत्सर्जन बढ़दै गइरहेको छ| यो सबको परिणाम समुद्रको पानी अमीलो हुँदै गइरहेको छ| अब चॉंड़ै नै केवल सुन्दरवनमा मात्र होइन तर सम्पूर्ण भारतमा जलवायु परिवर्तनको गम्भीर प्रभाव देखिनेछ|

जैकब: अनि यो सब एकदमै चॉंड़ो हुने सम्भावना छ| भारतमा जलवायु परिवर्तनको लक्षण त देखिन पनि थालेको छ| जुन शहरहरूको मौसम आम रूपमा अनुकूल रहन्थ्यो अब त्यहॉं पनि सधैं भीषण गर्मी वा फेरि बेमौसमी वर्षा भइरहेको छ| यस्तो त सदैव सुनिन्छ कि यस्तो गर्मी वा जाड़ो त कहिले भएको थिएन|

फराह: मौसमको चाल त बढ़ो अनौठो भएको छ| कम वर्षाको कारण कर्नाटकको धेरै क्षेत्रहरू खड़ेरीको चपेटमा छ| त्यहीं फेरि राजस्थानका केही भागहरूमा अत्याधिक वर्षाको कारण बाढ़ पनि आएको छ| यसरी सबै उल्टा भइरहेको छ|

(समुद्री छालको आवाज)

टीना: यसैकारण म सोंची रहेको छु कि हामी सबै फेरि फर्केर समुद्रमा जानुपर्छ| हामी दिनभरि पौड़ी बसौं| त्यहॉं न जाड़ो, न गर्मी न वर्षाको चिन्ता हुनेछ| अनि न त पैसा कमाउने फिक्री हुनेछ|

प्रभात : (जिस्काउँदै) वाह, कति महान विचार| टीना, यसको शुरूवात तिमी नै गर अनि समुद्रमा कुद| के थाहा लगातार पानीमा रहनाले तिम्रो शरीरमा पनि गिल्स विकसित हुनसक्ला| तिमी बोल्यौ भने ठीकै छ तर अरू कसैले तिम्रो कुरा बुझ्नेछैन|

टीना(रिसाउँदै): म किन बनौं समुद्री शैतान| तपाई आफै बन्नुहोस्‌|

समीर: बस्...बस्... धेरै भयो यो झगड़ा| के तिमीहरूलाई भोक लागेको छैन? फराह दिदी र जैकब दादालाई पनि सोध| कि यसरी नै झगड़ा गरी रहने? तिम्रो आमाले जन्मदिनमा स्पेशल खाना बनाएकी छन्‌| आलू दम, बैगुनको भर्ता, लौकाको कोफ्ता अनि स्वादिष्ट खीर पनि|

टीना: वाह...सबै कुरा मलाई मनपर्ने|

फराह: आज त जन्मदिनको पार्टीमा मजा आउने भयो|

जैकब: सॉंच्चै| यो त एउटा शाही पार्टी भयो| सॉंच्चै भन्नु हो भने मेरो भूँड़ीमा पनि मुसा दगुर्न थालेको छ| यो स्वादिष्ट भोजनको लागि विद्या काकीलाई धन्यवाद|